CELEX: 62020TN0602
Language: mt
Date: 2020-09-30 00:00:00
Title: Kawża T-602/20: Rikors ippreżentat fit-30 ta’ Settembru 2020 – MS vs Il-Kummissjoni

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/41
            
         
      Rikors ippreżentat fit-30 ta’ Settembru 2020 – MS vs Il-Kummissjoni
      (Kawża T-602/20)
      (2020/C 414/62)
      Lingwa tal-kawża: il-Ġermaniż
      
         Partijiet
      
      
         Rikorrent: MS (rappreżentant: M. Medla, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, kif ippreċiżata mid-deċiżjoni dwar l-ilment;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Ir-rikors huwa ppreżentat kontra d-Deċiżjoni tal-Kummissjoni Ewropea PMO 4, TFT IN, 0425863600, PMO – Uffiċċju tal-Amministrazzjoni u l-Ħlas tal-Intitolamenti Individwali, PMO 4 – Pensjonijiet u Relazzjonijiet mal-Ex Uffiċjali u Membri tal-Persunal tat-3 ta’ Diċembru 2019, kif ippreċiżata mid-Deċiżjoni HR.E.2/NX/sb/Ares tal-Kummissjoni Ewropea, DG HR – Direttorat Ġenerali tar-Riżorsi Umani u tas-Sigurtà, DIR E – Kwistjonijiet Legali u Sħubija, uffiċċju 2 – Appell u Monitoraġġ tal-Każijiet – 30 ta’ Ġunju 2020, li ċaħdet l-ilment tar-rikorrent kontra d-deċiżjoni kkontestata.
      Ir-rikors huwa bbażat fuq motiv uniku, ibbażat fuq ksur tat-tieni subparagrafu tal-Artikolu 11(2) tal-Anness VIII tar-Regolamenti tal-Persunal (1), moqri flimkien mat-tieni subparagrafu tal-Artikolu 7(1) tad-deċiżjoni tal-Kunsill Amministrattiv tal-Qorti tal-Ġustizzja tat-12 ta’ Mejju 2004 dwar id-dispożizzjonijiet ġenerali ta’ eżekuzzjoni tal-Artikoli 11 u 12 tal-Anness VIII tar-Regolamenti tal-Persunal.
      Il-konvenuta b’mod żbaljat ibbażat il-kalkolu tan-numru ta’ snin ta’ servizz li għandhom jittieħdu inkunsiderazzjoni fuq il-kapital effettivament ittrasferit u aġġornat bir-rata annwali ta’ 3,9 % fid-data tat-talba għal trasferiment. Il-konvenuta kellha, bil-kontra, tibbaża dan il-kalkolu fuq il-valur tad-drittijiet għall-pensjoni kkomunikat mill-organu li jamministra s-sistema nazzjonali ta’ pensjoni fid-data tat-talba għal trasferiment. Dan kien iwassal għal numru ogħla ta’ iktar minn 20 % ta’ snin ta’ servizz li għandhom jittieħdu inkunsiderazzjoni.
      
         (1)  Regolament Nru 31 (KEE) 11 (KEEA) dwar ir-Regolamenti tal-Persunal u l-Kondizzjonijiet tal-Impjieg ta’ Aġenti Oħra tal-Komunità Ekonomika Ewropea u tal-Komunità Ewropea tal-Enerġija Atomika (ĠU 1962, L 45, p. 1385).